Ён не выключае, што нейкія апазнаныя пазьней запчасткі яму падкінулі. Галоўная падстава так меркаваць — дзівосы з гаражамі, у якіх знаходзілі гэтыя запчасткі. Самога Аляксандра Чыгіра ні ў дзень затрыманьня, ні на наступны дзень, ні пасьля на апазнаньне запчастак у гаражы не прывозілі. Але Чыгір кажа, што з апэратыўных відэаздымак бачна, што гэтыя гаражы былі адчыненыя яшчэ да таго, як да іх наблізіліся міліцыянты і сьведкі, каб правесьці ператрус.